نپال

نپال یا نیپال (नेपाल) اتا کشور نوم هسه که آسیا قاره دله دره.

 جوغرافی 
اینتا کشور گتی ۱۴۷۰۰۰ کیلومترموربع هسه. اینتا کشور ۲۱نفرجمعیت دارنه. ونه نیشتنگا نوم کاتماندو هسه. دنیای ِبلندترین نقطه که اورست هسته، این کشور دلوئه. نپال دِتا کشور یعنی هند و چین جه هم‌سامونه.

 فرهنگ 
این کشور مردمون پنجاه تا زوون دارنه ولی ویشتر نپالی زوون ره هم تونّه گپ بزنن. این زوون رسمی زوون هم هسته ولی دولِت خله سانسکریت ره مهم دونده و وه ره ترویج دنه. هندوئیسم دین ره په‌روو هسنه. ولی وشون میون اتی بودیسم و موسلمون هم درنه.

نپال تنها کشوری دنیا دله هسته که ونه پرچم مستطیلی نی‌یه و دِتا سه‌گوش (=لچک) جه بساته بیّه. وشون ساعت هم جهونی ساعت جه 5:45 دَقه پیش دره. این در حالی هسته که ویشتر کشورون ِساعت جهونی ساعت جه عددی صحیح اختلاف دارنه و بعضی هم نیم‌ساعت اضاف دارنه (ایران واری) ولی نپال از معدود کشورونی هسته که 45 دَقه اختلاف هندِ ساعت جه اختلاف دارنه. هندیون وشون ره دَس گیرنه که همشِک ات‌ربع عقب‌دکت هستنه.

آوریل ۲۰۱۵ اتا زلزله این کشور دله بموئه که نزدیک پنج هزار نفر ره بَکاشته. این زلزله هشتاد سال اخیر دله بی‌سابقه بی‌یه و هیچ گادِر اتنده آدِم نپال دله نَمِردبینه.

 تاریخ 
اینتا کشور موعاصر دوره دله بریتانیای ِکولونی بی‌یه و مازرونی ۱۴۶۳ سال دله اتا سیوا کشور بیّه.

 سیاست 
اینتا کشور تا سال ۲۰۰۸ شایی حوکومت داشته ولی این گدر ونه حوکومت جمهوری بقیه و مائوئیسمون، که اتی سوسیالیسم هستنه که چین ِحکومِت جه خط گیرنه، حکومِت ره شه میس دله بیتنه. دیّه تا ۲۰۲۵ سپتامبر ماه دله، اون توم که حوکومت باته اینترنت ره محدود کنده، وچه‌وچه که شه خد ره گتنه نسل z دکلستنه میدون و چن روز سر، دولت ره رقد بدانه و نخست‌وزیر فرار-به-فرار در بورده و اتا زنا که قاضی بی‌یه و جوون‌ها ونجه راقاضی دکتنه ره اسقاط نخست‌وزیر هکردنه تا اتا نو دولت انتخاب بوو.

 ایقتصاد 
اینتا کشور پیل یکا نوم روپیه هسه.

 تقسیمات 
نپال ۱۴ ناحیه (استان) و ۷۵ بخش دانه.
چپ|300px
 باگماتی
 بهری
 داوالاگیری
 گانداکی
 جاناکپور
 کارنالی
 کوسی
 لومبینی
 ماهاکالی
 مچی
 نارایانی
 راپتی
 ساگارماتها
 سِتی

 وابسته جستارون 

 جیانندار

 منابع 
Wikipedia contributors, «Nepal,» Wikipedia, The Free Encyclopedia, http://en.wikipedia.org/w/index.php?title=Nepal&oldid=497080644 (accessed June 12, 2012).

رج:آسیایی کشورون

رج:بریتانیا قدیمی مستعمرات
رج:سارک